Giorgio Borg Olivier

Giorgio Borg Olivier (maltesisk: Ġorġ Borġ Olivier, også kalt George Borg Olivier) (født 5. juli 1911, død 29. oktober 1980) var en maltesisk politiker for Nasjonalistpartiet. Han var landets statsminister 1950–1955 og 1962–1971.Biografi , fra Maltas regjering.

Borg Olivier var utdannet jurist med doktorgrad fra universitetet på Malta i 1937. I 1947 ble han innvalgt i den lovgivende forsamling og ble i 1950 minister. I desember 1950 ble han leder av Nasjonalistpartiet. Borg ble første gang statsminister i 1951. Han ble sittende til 1955. Etter en periode i opposisjon ble han igjen statsminister i 1962. Borg Olivier spilte en sentral rolle i prosessen som ledet til Maltas uavhengighet fra Storbritannia i 1964. Han var statsminister til 1971. 

Borg Olivier gikk av som leder for Nasjonalistpartiet i 1977 og ble etterfulgt av Edward Fenech Adami.Uwe Jens Rudolf og Warren G. Berg: Historical Dictionary of Malta, Lanham: Scarecrow Press, 2010, s. 91. Han satt som medlem av nasjonalforsamlingen til sin død i 1980.

 Referanser 

Kategori:Maltesiske politikere
Kategori:Personer fra Valletta
Kategori:Fødsler i 1911
Kategori:Dødsfall i 1980